**Carl Maria von Weber** (\* 18. november 1786, Eutin, Nemecko – † 5. jún 1826, Londýn) bol jeden z najvýznamnejších tvorcov nemeckej romantickej opery, veľmi hodnotný kritik a známy klavirista. Ako dirigent experimentoval s novým rozsadením hráčov v orchestri.

Život
-----

V roku 1797 sa učil u Michaela Haydna v Salzburgu. O rok neskôr komponoval prvé skladby. V rokoch 1798 až 1800 sa učil u Kalchera a Valesiho v Mníchove. Tu napísal aj svoju prvú operu – *Das stumme Waldmädchen (Lesná panna)*, ktorú neskôr prepísal na *Silvanu*. Od roku 1803 sa stal žiakom abbého Voglera a skomponoval operu *Peter Schmoll und seine Nachbärn (Peter Schmoll a jeho susedia)*. 

V roku 1804 sa stal hudobným riaditeľom vo Vratislavi. Pokúsil sa previesť reformy, ale nenašiel pre ne dosť pochopenia. Stalo sa pre neho skoro charakteristickým, že sa vždy v riadiacej funkcii snažil reformovať, ale zmeny previedol až v Prahe a Drážďanoch. V tomto období pracoval aj na opere *Rübezahl (Krakonoš)*, ktorej kompletné znenie sa nám nedochovalo. 

Počas rokov 1806 až 1807 bol intendantom a učiteľom v šľachtických službách. Pôsobí v rôznych mestách, ale v 1809 sa spolu s Meyerbeerom učí u abbé Voglera. Začína vystupovať aj ako klavírny virtuóz. Počas pobytu v Stuttgarte (1810) dokončil *Silvanu*, ktorá sa hrala vo Frankfurte. V nasledujúcom roku absolvoval koncertné turné po Nemecku a Švajčiarsku. V Mníchove mala premiéru jeho opera *Abu Hasan*.

Weberov pamätník v Dráždanoch, vytvorený sochárom Ernstom Rietschelom v rokoch 1855 - 1860
1. mája 1813 sa stáva riaditeľom Stavovského divadla v Prahe. O tri roky neskôr rezignoval a v roku 1817 sa stal riaditeľom opery v Drážďanoch a oženil sa so speváčkou Karolinou Brandtovou. Začal pracovať aj na opere *Der Freischütz (Čarostrelec)*, ktorú dokončil v 1820 a premiéru mala v Berlíne v roku 1821. Premiéru sám dirigoval a opera mala okamžitý triumf. Získala si meno "Nemeckej opery". 

V tomto čase sa začala prejavovať u Webera tuberkulóza. Naplno sa prejavila cestou do Londýna na premiéru opery *Oberon*. Weber zomrel deň pred odchodom do Nemecka v dome Sira Georga Smarta. Weberovu nedokončenú komédiu *Die drei Pintos (Traja Pintovia)* mal dokončiť v pôvodnom štýle Meyerbeer, ale nakoniec sa do toho pustil Gustav Mahler.

Charakteristika tvorby
----------------------

Carl Maria von Weber má významné miesto v dejinách hudby. Bol jedným zo skladateľov, ktorí stáli pri zrode romantizmu a určovali jeho ďalší smer. Weber priniesol zmeny v inštrumentácií a zvuku orchestra - oproti predchodcom využíval hlavne viac lesné rohy a vysoké tóny klarinetu. Jeho novum v tejto oblasti neskôr ocenili aj takí majstri orchestrácie, akými boli Berlioz a Debussy. Významný je aj jeho prínos v opernej tvorbe - predovšetkým vďaka voľbe námetov a ich hudobnému stvárneniu sa stal zakladateľom národnej romantickej opery. Nadväzovali na neho mnohí skladatelia orientovaní na národnú tvorbu ako Smetana, Glinka a Wagner. Ten Webera obdivoval a považoval ho za jedného z najväčších nemeckých skladateľov.

Dielo
-----

Najvýznamnejším Weberovým dielom je opera *Čarostrelec*, ktorá sa pravidelne uvádza na svetových operných scénach. V nemecky hovoriacich krajinách možno zazrieť aj opery *Euryanthe* a *Oberon*. Najvýznamnejšími orchestrálnymi skladbami sú dva klarinetové koncerty, ktoré patria do základného repertoáru. Weber napísal viacero koncertov a koncertných diel pre klavír, ktoré boli známe v 19. storočí, väčšina sa však dnes ocitla v zabudnutí. Najvýznamnejšie dielo z tejto oblasti je *Koncertný kus f-mol*, ktorý je sporadicky uvádzaný i v dnešnej dobe. Z diel pre sólový klavír je známe Vyzvanie do tanca. V 20. storočí boli ale niektoré jeho sonáty nahraté významnými klaviristami.

### Klavírna tvorba

* Vyzvanie do tanca

### Komorná tvorba

* Klarinetové kvinteto

### Koncerty

* Klarinetový koncert č. 1 f-mol, Op. 73
* Klarinetový koncert č. 2 Es-dur, Op. 74
* Fagotový koncert Es-dur, Op. 75
* Koncertný kus pre klavír a orchester f-mol, Op. 79

### Symfónie

* Symfónia č.1

### Opery

* Čarostrelec, Op. 77
* Euryanthe, Op. 81
* Oberon

Iné projekty
------------

Commons
* Spolupracuj na Commons Commons ponúka multimediálne súbory na tému **Carl Maria von Weber**

| * z
* d
* u
Skladatelia romantizmu |
| --- |
| Anglickí | 
* Elgar

 |
| Českí | 
* Dvořák
* Fibich
* Smetana
* Suk

 |
| Francúzski | 
* Berlioz
* Bizet
* d’Indy
* Fauré
* Franck
* Chausson
* Chabrier
* Gounod
* Offenbach
* Saint-Saëns

 |
| Maďarskí | 
* Liszt

 |
| Nemeckí | 
* Brahms
* Bruch
* Kreutzer
* Marschner
* Mendelssohn Bartholdy
* Schumann
* Spohr
* Strauss
* Wagner
* Weber

 |
| Poľskí | 
* Chopin

 |
| Rakúski | 
* Bruckner
* Mahler
* Schubert
* Strauss ml.
* Wolf

 |
| Ruskí | 
* Balakirev
* Borodin
* Čajkovskij
* Glazunov
* Glinka
* Musorgskij
* Rachmaninov
* Rimskij-Korsakov
* Skriabin

 |
| Slovenskí | 
* Bella
* Suchoň
* Cikker
* Schneider-Trnavský

 |
| Škandinávski | 
* Grieg
* Sibelius

 |
| Talianski | 
* Bellini
* Donizetti
* Rossini
* Verdi

 |

Autoritné údaje: * abART: 5143
* BnF: 13901052m
* GND: 118629662
* ISNI: 0000 0001 2319 9065
* LCCN: n79110317
* NK ČR: jn19990008955
* SNK: 168687
* VIAF: 14959938
* WorldCat: lccn-n79110317